Аваран

Аваран () — Азербайжан республикадин КцӀар районда авай хуьр я. «Аваран» хуьруьнсоветдик акатзава. Хуьруьнсоветдин кьилин хуьр я. == География == Хуьр КцӀар райондин кьибле пата, райондин кьилин шегьер тир КцӀар шегьердилай 6 км яргъал ала. Аваран хуьруьн мягьлейрин тӀварар (ойконимар): Регъуьн мягьле, Сирт мягьле. Хуьре Фиалка тӀвар галай вир ава. == Тарих == Хуьруьн агъсакъалрин эхтилатриз килигна, Дагъустандин Кьурагь райондин Бахцугъ хуьруьн агьалияр Урусатдин Империя чӀавуз Аварандиз куьч хьанай. Идаз субут, Аваран хуьруьнни Бахцугъ хуьруьн сихилрин тӀварар сад тирди я Лезги хуьрерикай малуматар. == Агьалияр== Хуьруьн агьалидин вири лезгияр, суни-мусурманар я. Аваран хуьре агъадихъ галай сихилрин веледри уьмуьр ийизва: Башар, Алияр, Хушумар, ЦӀаралар, Тумакьар КцӀарин хуьрера авай сихилрин тӀварар. ==ТӀвар-ван авай ксар== * Алиханов Акиф Низамединан хва — лезги шаир, публицист. * Малла Агьмед ал Аварани — XVIII виш йисуз уьмуьр авур лезги алим, диндар ва шаир. * Нурметова Саимат Гьамидан руш — лезги шаир. * Шайдаев Ядуллагь — лезги шаир ва кар алакьдай муаллим. == Баянар == == ЭлячӀунар == Категория:КцӀар райондин хуьрер Категория:Лезги хуьрер Категория:Азербайжанда авай лезги хуьрер